
Относно: Приемане на Наредба за изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас

УВАЖАЕМИ ОБЩИНСКИ СЪВЕТНИЦИ,
На вашето внимание е предоставена за обсъждане и приемане Наредба за изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас.
Причините, които налагат изменението и допълнението
	През изминалия летен сезон в община Бургас се  създаде нова концепция за тематични уикенди. Тези уикенди придобиха широка популярност, както сред българския турист, така и сред туристи от съседни държави. По- голяма част от тях пристигаха в гр. Бургас със собствен транспорт и се настаняваха в централна градска част, където през летния сезон функционира „Зелена зона“ и „Синя зона“ за платено паркиране. Заплащането на всеки час е ангажимент, с който туристите трябва да се съобразяват и ангажират.
С оглед изложеното е удачно да се създаде услуга „уикенд пакет“ на преференциални цени, която да обхваща три дни (петък, събота и неделя).
Целите, които се поставят
Целта на предлаганият проект за изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас е да се осигури възможност на туристите, посещаващи гр. Бургас,  чрез еднократно заплащане да паркират  в границите на „Зелена зона“, в период от три дни (петък, събота и неделя).
	Финансови и други средства, необходими за прилагането на новата уредба
	За прилагането на предложеното изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас не са необходими финансови средства.
		Очакваните резултати от прилагането, включително финансовите, ако има такива
С прилагането на настоящите изменения на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас се очаква да се облекчат туристите, посещаващи гр. Бургас.
Анализ за съответствие с правото на Европейския съюз 
Предложеният проект на Наредба за изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас, не противоречи на норми от по-висока йерархия и на европейското законодателство.

В изпълнение на чл. 26, ал. 3 и ал. 4 от Закона за нормативните актове, на 05.11.2020 г. проектът на Наредба, ведно с мотивите за приемането и, бяха публикувани на интернет страницата на Общински съвет – Бургас и на Община Бургас, като беше определен 30-дневен срок за представяне на предложения и становища. В предоставения срок не са постъпили предложения.

Предвид изложеното и на основание чл. 21, ал.2 от Закона за местното самоуправление и местната администрация, предлагам на Общински съвет - Бургас да вземе следното

РЕШЕНИЕ:

[bookmark: _GoBack]Приема Наредба за изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас:

	Параграф единствен:  В чл.5, ал.2 се създава нова т.4 със следното съдържание:
	„т.4. Чрез закупуване на „уикенд пакет“ на преференциални цени,  който ще осигури паркиране в границите на „Зелена зона“ за период от петък, събота и неделя за всяка текуща седмица.“


Приложения: 
1. Извлечение от официалния сайт на Общински съвет Бургас и Община Бургас, раздел проекти на подзаконови нормативни актове;
2. Проект и мотиви към Наредба за изменение и допълнение на Наредба за условията и реда за платено и безплатно паркиране и контролиран достъп на моторни превозни средства в определени зони на територията на Община Бургас;

